Document ID: 32008R0308

REGULAMENTUL (CE) NR. 308/2008 AL COMISIEI
din 2 aprilie 2008
de stabilire, în conformitate cu Regulamentul (CE) nr. 842/2006 al Parlamentului European și al Consiliului, a formularului de notificare a programelor de formare și certificare ale statelor membre
(Text cu relevanță pentru SEE)
COMISIACOMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 842/2006 al Parlamentului European și al Consiliului din 17 mai 2006 privind anumite gaze fluorurate cu efect de seră (1), în special articolul 5 alineatul (5),
întrucât:
(1)
Formularul de notificare ar trebui să conțină informațiile esențiale solicitate pentru a permite autentificarea unui certificat sau a unui atestat care îndeplinește cerințele minime și condițiile de recunoaștere reciprocă stabilite de Comisie în conformitate cu Regulamentul (CE) nr. 842/2006.
(2)
Comisia a adoptat cerințe minime și condiții de recunoaștere reciprocă a certificării societăților comerciale și a personalului. În special, Comisia a adoptat Regulamentul (CE) nr. 303/2008 al Comisiei din 2 aprilie 2008 de stabilire, în conformitate cu Regulamentul (CE) nr. 842/2006 al Parlamentului European și al Consiliului, a cerințelor minime și a condițiilor de recunoaștere reciprocă în vederea certificării societăților comerciale și a personalului în ceea ce privește echipamentele staționare de refrigerare, de climatizare și pentru pompe de căldură care conțin anumite gaze fluorurate cu efect de seră (2); Regulamentul (CE) nr. 304/2008 al Comisiei din 2 aprilie 2008 de stabilire, în conformitate cu Regulamentul (CE) nr. 842/2006 al Parlamentului European și al Consiliului, a cerințelor minime și a condițiilor de recunoaștere reciprocă pentru certificarea societăților și a personalului în ceea ce privește sistemele staționare de protecție împotriva incendiilor și extinctoarele care conțin anumite gaze fluorurate cu efect de seră (3); Regulamentul (CE) nr. 305/2008 al Comisiei din 2 aprilie 2008 de stabilire, în conformitate cu Regulamentul (CE) nr. 842/2006 al Parlamentului European și al Consiliului, a cerințelor minime și a condițiilor pentru recunoașterea reciprocă a certificării personalului însărcinat cu recuperarea anumitor gaze fluorurate cu efect de seră provenite de la instalațiile de distribuție de înaltă tensiune (4); Regulamentul (CE) nr. 306/2008 al Comisiei din 2 aprilie 2008 de stabilire, în conformitate cu Regulamentul (CE) nr. 842/2006 al Parlamentului European și al Consiliului, a cerințelor minime și a condițiilor de recunoaștere reciprocă privind certificarea personalului care recuperează anumiți solvenți pe bază de gaze fluorurate cu efect de seră din echipamente (5); precum și Regulamentul (CE) nr. 307/2008 al Comisiei din 2 aprilie 2008 de stabilire, în conformitate cu Regulamentul (CE) nr. 842/2006 al Parlamentului European și al Consiliului, a cerințelor minime pentru programele de formare și a condițiilor pentru recunoașterea reciprocă a certificatelor de formare pentru personal, în ceea ce privește sistemele de climatizare ale unor autovehicule care conțin anumite gaze fluorurate cu efect de seră (6).
(3)
Măsurile prevăzute în prezentul regulament sunt conforme cu avizul Comitetului instituit prin articolul 18 alineatul (1) din Regulamentul (CE) nr. 2037/2000 al Parlamentului European și al Consiliului (7),
ADOPTĂ PREZENTUL REGULAMENT:
Articolul 1
Statele membre utilizează, pentru notificările menționate la articolul 5 alineatul (2) din Regulamentul (CE) nr. 842/2006, următoarele formulare:
1.
pentru echipamentele staționare de refrigerare, de climatizare și pompe de căldură, formularul de notificare din anexa I la prezentul regulament;
2.
pentru echipamentele staționare de protecție împotriva incendiilor și extinctoare, formularul de notificare din anexa II la prezentul regulament;
3.
pentru instalațiile de distribuție de înaltă tensiune, formularul de notificare din anexa III la prezentul regulament;
4.
pentru echipamente care conțin solvenți pe bază de gaze fluorurate cu efect de seră, formularul de notificare din anexa IV la prezentul regulament;
5.
pentru sistemele de climatizare ale autovehiculelor, formularul de notificare din anexa V la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 2 aprilie 2008.

Labels: 1
20
7
8
9